Уку Мазінг

**У́ку Ма́зінг** (), пры нараджэньні ***Хуга Альбэрт Мазінг*** (; 11 жніўня 1909, хутар Ліпа Райкюльскай воласьці, Хар’юскі павет Эстляндзкай губэрні, Расейская імпэрыя — 25 красавіка 1985, Тарту, Эстонская ССР) — эстонскі філёзаф, перакладнік, тэоляг, фальклярыст, філёляг. Пачынальнік эстонскай аналітычнай філязофіі. Пісаў таксама вершы, у асноўным на рэлігійныя тэмы. Быў прызнаным дасьледнікам фальклёру, пісаў для міжнароднага даведніку Энцыкляпэдыя казак. Ляўрэат узнагароды Праведнікі народаў сьвету інстытуту Яд Вашэм (1969) за ўратаваньне жыдоў падчас Галакосту ў Эстоніі, прафэсар Тартускага ўнівэрсытэту.

## Жыцьцяпіс
Хуга Мазінг нарадзіўся на хутары Ліпа (цяпер вёска ў воласьці Райкюла Раплаўскага павету Эстоніі) ў эвангельскай сям’і. Паказаў выдатныя вынікі ў вывучэньні моваў і да сканчэньня сярэдняе школы размаўляў на чатырох мовах. У 1926 пачаў вывучаць тэалёгію ў Тартускім унівэрсытэце. У 1930 скончыў унівэрсытэт са ступеньню магістра багаслоўя па Старым Запавеце і сэміталёгіі. Працягнуў навучаньне ў Цюбінгене і Бэрліне.

З 1933 пачаў выкладчыцкую практыку ў Тартускім унівэрсытэце, выкладаў тэалёгію і сэміцкія мовы.

18 студзеня 1937 року зьмяніў уласнае імя Хуга Альбэрт на Уку. У 1939 ажаніўся з Эхай Туулемаа.

У пэрыяд нямецкай акупацыі Эстоніі сям’я Мазінгаў хавала ва ўласнай хаце жыдоўскага студэнта Ізідара Левіна, будучага доктара філялягічных навук і прафэсара фальклярыстыкі. За гэты ўчынак Уку і Эха Мазінгі былі ўганараваныя званьнем Праведнікаў народаў сьвету.

Па вайне савецкія ўлады закрылі факультэт тэалёгіі ў Тарту, і Уку Мазінг працаваў у розных месцах, перакладаў паэзію. Браў таксама ўдзел у расьсьледаваньні нацысцкіх злачынстваў, у прыватнасьці, у канцлягеры Клёага.

## Дзейнасьць
Публікавацца зь вершамі, перакладамі і эсэ пачаў падчас навучаньня ва ўнівэрсытэце.

У 1938 далучыўся да ўплывовай суполкі эстонскіх паэтаў «Чараўнікі», заснаванай Антсам Орасам, куды ўваходзілі Хэйці Тальвік, Бэці Альвер, Паўль Війдынг, Бэрнард Кангра, Аўгуст Санг і Керсты Мэрылаас.

Аўтар працаў па фальклёры народаў сьвету. Большую частку напісаных за савецкім часам твораў распаўсюджваў самвыдатам.

Уку Мазінг валодаў 65 мовамі і перакладаў з 20 зь іх, у прыватнасьці з старажытнага іўрыту, санскрыту, грэцкай, арабскай, шумерскай і іншых.

Ён напісаў столькі твораў, што нявыдадзеныя рукапісы ацэньваюцца ў 10 000 старонак. Вывучэньнем, захаваньнем і распаўсюджваньнем ягонага даробку займаецца адмыслова створаная Калегія па спадчыне Уку Мазінга.

## Крыніцы

## Вонкавыя спасылкі
* 
* 

Катэгорыя:Эстонскія фальклярысты
Катэгорыя:Эстонскія філёзафы
Катэгорыя:Эстонскія філёлягі
Катэгорыя:Эстонскія перакладчыкі
Катэгорыя:Эстонскія ўсходазнаўцы
Катэгорыя:Эстонскія паэты
Катэгорыя:Эстонскія Праведнікі народаў сьвету
Катэгорыя:Эстонскія этнолягі
Катэгорыя:Эстонскія багасловы
Катэгорыя:Выпускнікі Тартускага ўнівэрсытэту
Катэгорыя:Паліглоты
Катэгорыя:Аналітычныя філёзафы
Катэгорыя:Рэлігійныя філёзафы
Катэгорыя:Перакладчыкі з ангельскай мовы
Катэгорыя:Перакладчыкі з арабскай мовы
Катэгорыя:Перакладчыкі з грэцкай мовы
Катэгорыя:Перакладчыкі з італьянскай мовы
Катэгорыя:Перакладчыкі з іўрыту
Катэгорыя:Перакладчыкі з каталянскай мовы
Катэгорыя:Перакладчыкі з копцкай мовы
Катэгорыя:Перакладчыкі з лацінскай мовы
Катэгорыя:Перакладчыкі зь нямецкай мовы
Катэгорыя:Перакладчыкі з санскрыту
Катэгорыя:Перакладчыкі з францускай мовы
Катэгорыя:Перакладчыкі зь японскай мовы
Катэгорыя:Перакладчыкі на эстонскую мову
Катэгорыя:Выпускнікі Тартускага ўнівэрсытэту